Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta, joka koskee Euroopan parlamentin ja neuvoston päätöstä ohjelman käynnistämisestä korkea-asteen koulutuksen laadun parantamiseksi ja kulttuurien välisen yhteisymmärryksen edistämiseksi kolmansien maiden kanssa tehtävän yhteistyön avulla (Erasmus Mundus) (2004-2008) /* SEK/2003/0752 lopull. - COD 2002/0165 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta, joka koskee Euroopan parlamentin ja neuvoston päätöstä ohjelman käynnistämisestä korkea-asteen koulutuksen laadun parantamiseksi ja kulttuurien välisen yhteisymmärryksen edistämiseksi kolmansien maiden kanssa tehtävän yhteistyön avulla (Erasmus Mundus) (2004-2008) 1. TAUSTAA Ehdotuksen toimittaminen Euroopan parlamentille ja neuvostolle (asiakirja KOM(2002) 401 lopullinen - 2002/0165 COD): // 18. heinäkuuta 2002 Euroopan talous- ja sosiaalikomitean lausunto: // 26. helmikuuta 2003 Alueiden komitean lausunto: // 9. huhtikuuta 2003 Euroopan parlamentin lausunto ensimmäisessä käsittelyssä: // 8. huhtikuuta 2003 Muutetun ehdotuksen toimittaminen: // 29. huhtikuuta 2003 Neuvoston poliittinen sopimus (yksimielisesti): // 5. toukokuuta 2003 Yhteisen kannan vahvistaminen: // 16. kesäkuuta 2003 2. Komission ehdotuksen tavoitteet Ehdotus perustuu 149 artiklaan, ja sen tarkoituksena on perustaa yhteisöohjelma, jonka yleisenä tavoitteena on kehittää korkeatasoista koulutusta parantamalla eurooppalaisesta korkea-asteen koulutuksesta vallitsevaa kuvaa maailmanlaajuisesti ja suosimalla yhteistyötä kolmansien maiden kanssa. Tulevalla ohjelmalla pyritään kehittämään henkilöstöresursseja sekä edistämään kansojen ja kulttuurien välistä vuoropuhelua ja yhteisymmärrystä. Sillä vastataan eurooppalaisen korkea-asteen koulutuksen kohtaamiin haasteisiin ja erityisesti tarpeeseen edistää tutkintorakenteiden lähentämisprosessia ja lisätä eurooppalaisen koulutuksen vetovoimaa maailmassa. Nämä aihepiirit ovat keskeisellä sijalla Sorbonne-Bologna-Praha-prosessissa sekä kansallisen korkea-asteen koulutuksen uudistamisessa useissa jäsenvaltioissa. 3. Yhteistä kantaa koskevat huomautukset 3.1 Yleisiä huomautuksia Komissio voi yleisesti ottaen hyväksyä yhteisen kannan tekstin, sillä se noudattaa suurelta osin komission alkuperäisen ehdotuksen sisältöä. Komissio kuitenkin vastustaa tekstissä kahta seikkaa. Komissio pahoittelee sitä, että yhteisessä kannassa pyritään pienentämään komission ehdottamaa 200 miljoonan euron talousarviota 180 miljoonaan euroon. Komission ehdotus perustui huolellisiin laskelmiin. Neuvosto ei ole esittänyt mitään perustetta ehdottamalleen 180 miljoonalle eurolle. Vähennys on mielivaltainen ja vaarantaa ohjelman sisäisen tasapainon ja sen mahdollisen vaikutuksen. Komissio pahoittelee myös sitä, että toimea 1 "Erasmus Mundus master-kurssit" koskevat valintatulokset on sisällytetty 7 artiklan 1 kohtaan, jossa säädetään, että kyseisistä toimenpiteistä päätetään (8 artiklan 2 kohdassa tarkoitettua) hallintomenettelyä noudattaen. Hallintomenettely aiheuttaa todennäköisesti merkittäviä viivästyksiä ohjelman täytäntöönpanossa. 3.2 Euroopan parlamentin ensimmäisessä käsittelyssä ehdottamien tarkistusten huomioon ottaminen - Tarkistukset, jotka on sisällytetty kokonaan tai sisältönsä puolesta komission muutettuun ehdotukseen ja neuvoston yhteiseen kantaan: 1, 4, 5, 9, 10, 11, 14, 17, 18, 20, 21, 23, 24, 26, 28, 31, 34, 36, 37, 38, 39, 41, 43, 46, 47, 48, 49, 50, 51, 53, 69, 70. - Tarkistukset, jotka on sisällytetty komission muutettuun ehdotukseen mutta ei neuvoston yhteiseen kantaan: 32, 35, 59, 62, 63, 66. Muutettu ehdotus ja yhteinen kanta ovat hyvin lähellä toisiaan parlamentin tarkistusten suhteen. Niistä tarkistuksista, joita ei ole otettu yhteiseen kantaan, tarkistus 32 olisi selkiyttänyt 5 artiklan säännöksiä ja tarkistus 35 vastaavasti 6 artiklan säännöksiä. Tarkistus 59 olisi luonut hyödyllisen ja selkeän yhteyden yliopistojen ja yritysten välille työelämään pääsyn helpottamiseksi. Tarkistukset 62, 63 ja 66 koskevat sellaisia toimeen 4 "Vetovoiman lisääminen" sisältyviä tekstinosia, jotka yhteisessä kannassa on poistettu. Komission mielestä nämä tarkistukset olisivat osaltaan parantaneet tekstiä. Komissio ei kuitenkaan pidä näitä tärkeimpinä tarkistuksina, ja niiden sisältö voidaan ottaa huomioon täytäntöönpanovaiheessa. 3.3 Keskeiset erot muutetun ehdotuksen ja yhteisen kannan välillä Yhteinen kanta noudattaa komission ehdotuksen sisältöä. Teksteissä on kuitenkin joitakin eroavaisuuksia. Edellä kohdassa 3.1 mainitun talousarviota koskevan eron lisäksi keskeisiä eroja ovat seuraavat: - 7 artikla ja liitteessä oleva valintamenettelyjä käsittelevä jakso Yhteisen kannan 7 artiklassa laajennetaan hallintomenettelyä noudattaen päätettävien toimenpiteiden alaa ja sisällytetään kaikkien muiden kuin toimen 1 valintatulokset niihin toimenpiteisiin, joista on päätettävä neuvoa-antavaa menettelyä noudattaen. Komissio on yleisesti ottaen sitä mieltä, että komitean osallistuminen valintatuloksia koskevien päätösten tekoon ei välttämättä lisää ohjelman hallinnoinnin avoimuutta, vaan tekee siitä ainoastaan byrokraattisempaa. Muista koulutusalan ohjelmista (kuten Sokrates-ohjelmasta) saadut hankevalintaa koskevat kokemukset osoittavat, että hallintomenettelyn vaikutus valintatulokseen olisi mitättömän pieni, mutta se lisäisi merkittävästi menettelyn pituutta ja työmäärää. Kuten edellä kohdassa 3.1 on esitetty, yhteisen kannan suurin haittapuoli tältä osin on toimen 1 "Erasmus Mundus master-kurssit" sisällyttäminen niihin toimenpiteisiin, joista on päätettävä hallintomenettelyä noudattaen. Toimi 1 perustuu siihen, että jäsenvaltioiden toimivaltaa koulutusasioissa kunnioitetaan ehdottomasti. Komission mukaan valintaprosessin avoimuus voidaan taata ja jäsenvaltioiden ja niiden toimivaltaisten elinten mielipiteet ottaa huomioon kyseisessä prosessissa turvautumatta hallintomenettelyyn. Tämä raskas menettely ei ole perusteltua toimen 1 sisältöön liittyvien mahdollisten riskien eikä sen tulevan taloudellisen merkityksen vuoksi. Hallintomenettely aiheuttaisi tarpeettomia viivästyksiä ohjelman täytäntöönpanossa. Liitteessä oleva valintamenettelyjä käsittelevä jakso, johon 7 artiklassa viitataan, on yhteisessä kannassa yksityiskohtaisempi kuin muutetussa ehdotuksessa. Komissio voi kuitenkin hyväksyä tämän tekstin, sillä se perustuu suurelta osin komission alkuperäisen ehdotuksen liitteenä oleviin perusteluihin. - Toimi 4 "Vetovoiman lisääminen" Yhteisessä kannassa yksinkertaistetaan huomattavasti toimen 4 kuvausta. Yksinkertaistaminen ei muuta toimen luonnetta, ja se selkeyttää tekstiä. Komissio hyväksyi useita toimeen 4 sisältyviä tekstinosia koskevia parlamentin tarkistuksia, jotka yhteisessä kannassa on poistettu. Komission mielestä tämä ei ole merkittävä ongelma, sillä näiden tarkistusten sisältö voidaan ottaa asianmukaisesti huomioon täytäntöönpanovaiheessa. Komissio voi siksi hyväksyä toimea 4 koskevan yhteisen kannan tekstin. 4. PÄÄTELMÄT Komission mielestä yhteisen kannan teksti on hyvä pohja Euroopan parlamentin ja neuvoston päätökselle lukuun ottamatta talousarviota ja toimeen 1 sovellettavaa komiteamenettelyä.